open-index/open-wikipedia-markdown huggingface dataset:
Εθνική Τουρκίας Κ-19 (ποδόσφαιρο ανδρών)

Η **Εθνική Τουρκίας U19 (ποδόσφαιρο ανδρών)** είναι η εθνική ομάδα ποδοσφαίρου κάτω των 19 ετών της Τουρκίας. Ελέγχεται από την Ποδοσφαιρική Ομοσπονδία Τουρκίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε χρόνο. 

## Ευρωπαϊκό πρωτάθλημα ποδοσφαίρου U19

## Δείτε ακόμη
*Εθνική Τουρκίας (ποδόσφαιρο ανδρών)
*Εθνική Τουρκίας U21 (ποδόσφαιρο ανδρών)
*Εθνική Τουρκίας U20 (ποδόσφαιρο ανδρών)
*Εθνική Τουρκίας U17 (ποδόσφαιρο ανδρών)

## Παραπομπές


## Εξωτερικοί σύνδεσμοι
*Ποδοσφαιρική Ομοσπονδία Τουρκίας

Κατηγορία:Εθνική Τουρκίας (ποδόσφαιρο)
Κατηγορία:Εθνικές ομάδες ποδοσφαίρου Κ-19 Ευρώπης
Εθνική Τουρκίας Κ-21 (ποδόσφαιρο ανδρών)

Η **Εθνική Τουρκίας U21 (ποδόσφαιρο ανδρών)** είναι η εθνική κάτω των 21 της Τουρκίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια. Δικαίωμα συμμετοχής έχουν οι Τούρκοι ποδοσφαιριστές κάτω των 21 κατά την έναρξη του ευρωπαϊκού πρωταθλήματος. Έτσι, κάποιοι ποδοσφαιριστές της ομάδας μπορεί να φτάσουν μέχρι το 23ο έτος της ηλικίας τους.

## Ευρωπαϊκό πρωτάθλημα ποδοσφαίρου U21

## Δείτε ακόμη
* Εθνική Τουρκίας (ποδόσφαιρο ανδρών)
* Εθνική Τουρκίας U20 (ποδόσφαιρο ανδρών)
* Εθνική Τουρκίας U19 (ποδόσφαιρο ανδρών)
* Εθνική Τουρκίας U17 (ποδόσφαιρο ανδρών)

## Παραπομπές


## Εξωτερικοί σύνδεσμοι
*Ποδοσφαιρική Ομοσπονδία Τουρκίας

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Τουρκίας (ποδόσφαιρο)
Παούν Γιάνκοβιτς

Ο **Παούν Γιάνκοβιτς** (*[[σερβικά]] : Паун Јанковић*)(1808–1865) ήταν πολιτικός της Σερβίας, υπουργός και πρωθυπουργός.

Πατέρας του ήταν ο Γιάνκο Τζούρτζεβιτς μέλος του διοικητικού συμβουλίου των Σέρβων και αγωνιστής της Σερβικής επανάστασης. Χρημάτισε πρωθυπουργός του πριγκιπάτου της Σερβίας από τις 7 Απριλίου 1840 έως τις 15 Μαΐου 1840. Επίσης ήταν υπουργός παιδείας, εξωτερικών, δικαιοσύνης και οικονομικών. Το 1857 ήταν από τα στελέχη της συνωμοσίας που προσπάθησε να ανατρέψει τον πρίγκιπα Αλέξανδρο Καρατζόρτζεβιτς και να επαναφέρουν την δυναστεία Ομπρένοβιτς.
## Παραπομπές


Κατηγορία:Πρωθυπουργοί της Σερβίας
Κατηγορία:Υπουργοί παιδείας της Σερβίας
Κατηγορία:Υπουργοί εξωτερικών της Σερβίας
Κατηγορία:Υπουργοί δικαιοσύνης της Σερβίας
Κατηγορία:Υπουργοί οικονομικών της Σερβίας
One Night in Vienna

Το **"One Night in Vienna"** είναι ένα DVD των Scorpions. Ηχογραφήθηκε live κατά τη διάρκεια του **[[Unbreakable World Tour]]** το 2004. Περιλαμβάνει επίσης ένα ντοκιμαντέρ με τίτλο *A German Rock Legend*.

## Κομμάτια

#New Generation
#Love 'em Or Leave 'em
#Bad Boys Running Wild
#The Zoo
#Deep And Dark
#Coast To Coast
#Holiday
#Through My Eyes
#Blackout
#Blood Too Hot
#Big City Nights
#Still Loving You
#Wind of Change
#Rock You Like A Hurricane
#A German Rock Legend **(Documentary)**
#Remember The Good Times (Live At Circus Krone, Munich 2004)

## Παραπομπές



Κατηγορία:Βίντεο - Άλμπουμ των Scorpions
Αλέκσα Γιάνκοβιτς

Ο **Αλέκσα Γιάνκοβιτς** (*[[σερβικά]] : Алекса Јанковић*)  (Τιμισοάρα, Αυστροουγγαρία 1806 - Βελιγράδι, Βασίλειο της Σερβίας 22 Ιουνίου 1869) ήταν  πολιτικός  της Σερβίας όπου χρημάτισε υπουργός και πρωθυπουργός του πριγκιπάτου της Σερβίας.
## Βιογραφία
Φοίτησε το δημοτικό και γυμνάσιο στην Τιμισοάρα τότε και στη συνέχεια σπούδασε νομικά στη Βουδαπέστη. Το 1834 έφτασε στη Σερβία κι άρχισε να εργάζεται στο γραφείο του πρίγκιπα Μίλος Ομπρένοβιτς.

Το 1838 επέστρεψε στην Αυστροουγγαρία για να ολοκλήρωση τις σπουδές του στην νομική. Το 1839 επέστρεψε στην εργασία του στο γραφείο του πρίγκιπα και το 1842 έγινε διευθυντής. Η άνοδος στην εξουσία της δυναστείας Καρατζόρτζεβιτς, στο πρόσωπο του πρίγκιπα Αλέξανδρου, επιτάχυνε την καριέρα του.

Από το Νοέμβριο του 1842 έως τον Αύγουστο του 1843 χρημάτισε υπουργός εξωτερικών, και το 1847 και το 1848 υπουργός δικαιοσύνης. Ήταν εκ νέου υπουργός εξωτερικών το 1852 και από το 1854 υπουργός παιδείας. Από τις 28 Δεκεμβρίου 1855 έως τις 10 Ιουνίου 1856 ήταν ο εκπρόσωπος του πρίγκιπα, δηλαδή το ισοδύναμο ενός πρωθυπουργού. Υπηρέτησε ταυτόχρονα τη θέση του υπουργού εξωτερικών.

Το 1858 ο πρίγκιπας Αλέξανδρος Καρατζόρτζεβιτς αναγκάστηκε να παραιτηθεί και μαζί του παραιτήθηκε και ο Γιάνκοβιτς, η αλλαγή καθεστώτος σηματοδότησε το τέλος της πολιτικής του σταδιοδρομίας.

Από το 1864 ήταν επίτιμο μέλος της επιστημονικής κοινωνίας της Σερβίας που αργότερα άλλαξε όνομα σε Σερβική ακαδημία επιστημών και τεχνών.

## Παραπομπές


## Πηγές
* Βιογραφικό του Αλέξα Γιάνκοβιτς

Κατηγορία:Μέλη της Σερβικής Ακαδημίας Επιστημών και Τεχνών
Κατηγορία:Σέρβοι νομικοί
Κατηγορία:Πρωθυπουργοί της Σερβίας
Κατηγορία:Υπουργοί εξωτερικών της Σερβίας
Κατηγορία:Υπουργοί δικαιοσύνης της Σερβίας
Κατηγορία:Υπουργοί παιδείας της Σερβίας
Άγιοι Θεόδωροι Μαγνησίας

Οι **Άγιοι Θεόδωροι** είναι χωριό και έδρα ομώνυμης τοπικής κοινότητας, της δημοτικής ενότητας Πτελεού, του δήμου Αλμυρού, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αλμυρού του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφικά στοιχεία
Οι Άγιοι Θεόδωροι είναι οικισμός στο νοτιοανατολικό άκρο του νομού Μαγνησίας, κοντά στα όρια με τον νομό Φθιώτιδας. Βρίσκονται ανατολικά (3 χιλιόμετρα) της Εθνικής Οδού Αθηνών-Θεσσαλονίκης, σε μέσο σταθμικό υψόμετρο 180 μέτρων. Απέχουν 68 χιλιόμετρα περίπου νότια του Βόλου. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 14,987 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον νομό Φωκίδος και Λοκρίδος. Υπήχθη διαδοχικά στους νομούς Φθιώτιδος και Φωκίδος (1899), Φθιώτιδος (1899), Φθιώτιδος και Φωκίδος (1909), Λαρίσης (1912) και Μαγνησίας (1942)
*Με το ΦΕΚ 244Α - 04/12/1997 αποσπάστηκε από την κοινότητα Αγίων Θεοδώρων και προσαρτήθηκε στον δήμο Πτελεού
*Με το ΦΕΚ 87Α - 07/06/2010 αποσπάστηκε από τον δήμο Πτελεού και προσαρτήθηκε στον δήμο Αλμυρού

(Πηγή:) 
## Γενικά
Στην περιοχή του χωριού υπάρχουν ελαιώνες, όπως και ελαιοτριβείο στον οικισμό. Λειτουργούν δημοτικό σχολείο και νηπιαγωγείο.
## Αξιοθέτα
*Η εκκλησία των Αγίων Θεοδώρων στο βόρειο τμήμα του χωριού, απ’ όπου πήρε την ονομασία του ο οικισμός
*Η εκκλησία του Αγίου Παντελεήμονα, στην βόρεια έξοδο του χωριού
*Η εκκλησία της Ζωοδόχου Πηγής, βορειοδυτικά του χωριού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*https://www.gtp.gr/Locpage.asp?id=12976&lng=1

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Ορθοβούνι Τρικάλων

Το **Ορθοβούνι** είναι ένα ορεινό χωριό του νομού Τρικάλων, που ανήκει διοικητικά στο δήμο Μετεώρων και απέχει περίπου 20 χιλιόμετρα από την Καλαμπάκα. Το υψόμετρό του είναι 637 μέτρων από την επιφάνεια της θάλασσας και ο πληθυσμός του, σύμφωνα με την απογραφή του 2001, είναι 143 κάτοικοι. Το Ορθοβούνι πανηγυρίζει στη μνήμη της Αγίας Παρασκευής (26 Ιουλίου).

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Τσίζκεϊκ

thumb|250px|Ψημένο τσίζκεϊκ σερβιρισμένο με φρούτα.
Το **τσίζκεϊκ** (στα αγγλικά σημαίνει *κέικ τυριού*) είναι γλυκό που αποτελείται από δύο τουλάχιστον στρώσεις, από τις οποίες η παχύτερη αποτελείται από ένα μείγμα μαλακού τυριού, αβγών και ζάχαρης. Το κατώτερο στρώμα ή βάση αποτελείται από θρυμματισμένα μπισκότα, ζύμη ή σπογγώδες κέικ. Στο τελικό στρώμα το γλυκό διακοσμείται με μαρμελάδα ή φρούτα. Υπάρχει πολύ μεγάλος αριθμός παραλλαγών, π.χ. ψημένο ή ψυγείου, με αβγά ή χωρίς, με φρούτα αντί για μαρμελάδα, με τυρί ρικότα, ξινή κρέμα ή μυζήθρα (οπότε και λέγεται μυζηθρόπιτα) αντί για τυρί κρέμα.

Αν και θεωρείται αμερικάνικο γλυκό, εκδοχές του γλυκού παρασκευάζονται για χιλιάδες χρόνια. Οι παλαιότερες αναφορές του γλυκού είναι από την Αρχαία Ελλάδα, όταν ήταν δημοφιλές φαγητό και στα σχετικά συγγράματα που διασώζονται αναφέρεται ως *πλακούντας*. Η μοντέρνα έκδοση του τσίζκέικ, όπως την γνωρίζουμε σήμερα, αναπτύχθηκε το 1872 από τον Ουίλιαμ Λώρενς στη Νέα Υόρκη, στη προσπάθειά του να παραγάγει ένα γαλλικό τυρί. Αντί για το συγκεκριμένο τυρί, δημιούργησε ένα τυρί κρέμα, το οποίο αργότερα πατεντάρισε ο Τζέιμς Κραφτ και αποτελεί το κύριο συστατικό των τσίζκεϊκ ανά την υφήλιο.

## Παραπομπές


## Δείτε επίσης
* Πλακουντοποιικόν σύγγραμμα

## Εξωτερικοί σύνδεσμοι
* 

Κατηγορία:Κάσταρντ κρεμώδη επιδόρπια
Κατηγορία:Τρόφιμα μαγειρεμένα στο φούρνο
Κατηγορία:Βρετανική κουζίνα
Κατηγορία:Αμερικανική κουζίνα
Κατηγορία:Τρόφιμα με βάση το τυρί
Κατηγορία:Τρόφιμα με βάση το αβγό
Κατηγορία:Γερμανική κουζίνα
Μήτσος Μαρουκάκης

Ο **Δημήτρης (Μήτσος) Μαρουκάκης** (1902 – 13 Οκτωβρίου 1936) ήταν χημικός, κομμουνιστής και αρχισυντάκτης του Ριζοσπάστη. Δολοφονήθηκε με εκπαραθύρωση από τα γραφεία της Γενικής Ασφάλειας Πειραιά στις 13 Οκτωβρίου 1936 κατά τη διάρκεια της Δικτατορίας της 4ης Αυγούστου.

## Βιογραφικό
Ο Δημήτρης Μαρουκάκης γεννήθηκε σε χωριό της Χίου το 1902 και ήταν γιος παπά. Στη Χίο ολοκλήρωσε τις εγκύκλιες σπουδές του, ενώ στη συνέχεια σπούδασε χημικός στο Πανεπιστήμιο Αθηνών. Κατά τη διάρκεια των σπουδών του ήρθε σε επαφή με την κομμουνιστική ιδεολογία, την ασπάστηκε και εντάχθηκε στην ΟΚΝΕ. Μετά την ολοκλήρωση των σπουδών του έκανε στο Πανεπιστήμιο της Ντιζόν στη Γαλλία μεταπτυχιακές σπουδές στην οινολογία, όπου αρίστευσε. Επιστρέφοντας στην Ελλάδα έγινε μέλος του ΚΚΕ.

Για τις επαναστατικές του ιδέες είχε πολλές φορές διωχθεί. Εξορίστηκε στον Αη Στράτη το 1935 από το καθεστώς του Γ. Κονδύλη. Από το 1934 ήταν συντάκτης στο Ριζοσπάστη και αργότερα έγινε αρχισυντάκτης του.

Το 1935 έγινε γραμματέας της Κομμουνιστικής Οργάνωσης Αθήνας (ΚΟΑ).

### Η δολοφονία του
Το βράδυ της 4ης Αυγούστου, ελάχιστες ώρες μετά την εγκαθίδρυση της Δικτατορίας της 4ης Αυγούστου, ο Μαρουκάκης συνελήφθη στα γραφεία του Ριζοσπάστη, μαζί με άλλους κομμουνιστές, και οδηγήθηκε στην Γενική Ασφάλεια Πειραιά. Εκεί κρατήθηκε  αρκετές μέρες και βασανίστηκε για να μαρτυρήσει τα μέρη που βρισκόταν τα παράνομα τυπογραφεία του Ριζοσπάστη. Ο Μαρουκάκης άντεξε τα σκληρά βασανιστήρια και δεν ομολόγησε τίποτε, ούτε προέβη σε Δήλωση μετανοίας. Στις 10 το βράδυ στις 13 Οκτώβρη 1936 πετάχτηκε από τους βασανιστές του από την ταράτσα της Γενικής Ασφάλειας Πειραιά στο οδόστρωμα. Το άψυχο σώμα του Μαρουκάκη περισυνέλλεξαν άτομα που εκείνη την ώρα περνούσαν μπροστά από το κτίριο της Γενικής Ασφάλειας Πειραιά.

## Παραπομπές


## Πηγές
*Δοκίμιο Ιστορίας του ΚΚΕ, Α΄τόμος 1919-1949, Σύγχρονη Εποχή, Αθήνα 2012
*"Έπεσαν για τη ζωή", Έκδοση της ΚΕ του ΚΚΕ, Αθήνα 1988
*Ιστορία της Αντίστασης 1940-45, Εκδόσεις Αυλός, Αθήνα 1979
*"Η 4η Αυγούστου", Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
*"Ακτίνα Θ'", Βασίλης Νεφελούδης, εκδόσεις της Εστίας, Αθήνα 2007

Κατηγορία:Έλληνες κομμουνιστές
Κατηγορία:Έλληνες δημοσιογράφοι του 20ού αιώνα
Commodore PET

Ο **Commodore PET** ήταν ο πρώτος οικιακός υπολογιστής 8-bit, που παρουσιάστηκε από την Commodore το 1977 . Η ονομασία PET ήταν ακρωνύμιο των λέξεων **P**ersonal **E**lectronic **T**ransactor. Κυκλοφόρησε σε τρεις σειρές μοντέλων: *2001*, *4000* και *9000*. Η αρχική τιμή του *2001* με 8 kB ήταν 700 λίρες Αγγλίας. Η παραγωγή του σταμάτησε το 1982 και τον διαδέχθηκε χρονικά ο Commodore VIC-20 και ως παρόμοιο μοντέλο ο Commodore CBM-II.

## Χαρακτηριστικά
Η κεντρική μονάδα περιελάμβανε τα ηλεκτρονικά κυκλώματα, πληκτρολόγιο 73 πλήκτρων, κασετόφωνο και τροφοδοτικό. Η οθόνη ήταν ανεξάρτητη μονάδα και μονόχρωμη.

Τα χαρακτηριστικά του υπολογιστικού συστήματος ήταν:

*Μικροεπεξεργαστής στη σειρά *2001* ο 6502 της MOS, ενώ υπήρξε και ένα μοντέλο της σειράς 9000 με 6809 της Motorola. Όλοι είχαν συχνότητα λειτουργίας στο 1 MHz
*Η κεντρική μνήμη RAM ξεκινούσε από τα 4 Kb και έφτανε στα 96 Kb.
*Η μνήμη ROM ξεκινούσε από τα 18 kB και έφτανε στα 96 Kb.
*Οι διαθέσιμες οθόνες ήταν 9 ιντσών μονόχρωμη στη σειρά *2001* και 12 ιντσών μονόχρωμη σε όλες τις υπόλοιπες σειρές.
*Όλα τα μοντέλα υποστήριζαν τουλάχιστον 40 στήλες × 25 γραμμές ενώ τα μεταγενέστερα υποστήριζαν  80 στήλες × 25 γραμμές. Δεν υπήρχε υποστήριξη γραφικών.
*Η υποστήριξη ήχου όταν ήταν διαθέσιμη, περιορίζονταν σε ένα απλό μπήπερ. (Στα πρώτα 2001 δεν υπήρχε καν υποστήριξη ήχου).

Οι διαθέσιμες θύρες που υποστήριζαν την επικοινωνία με επιπλέον περιφερειακά ήταν:
*IEEE 488,
*Παράλληλη θύρα (Parallel port) τύπου *Centronics*  για εκτυπωτή.
*Θύρα χρήστη για 8 bit επικοινωνία I/Ο (input, output)
*Εσωτερική θύρα για επιπλέον κασετόφωνο.

Τα περιφερειακά, που υποστήριζε ο Commodore PET ως επιπλέον συσκευές και δεν περιλαμβάνονταν στην αρχική διάταξη του υπολογιστή ήταν:

*Οδηγοί μαλακής δισκέτας (Floppy Disk Drive) 5.25 χωρητικότητας 170 Kb απλής και διπλής πλευράς (*2031* και *4040*), τα ονόματα των μοντέλων.
*Οδηγός δισκέτας (*8280*) διπλής πλευράς 8 ιντσών 500 kB.
*Οδηγός δισκέτας (*8250*) 1 MB, ίδιος με τον *8050*, αλλά διπλής πλευράς.
*Οδηγός δισκέτας διπλής πλευράς (*8050*), 500 kB μονής πλευράς 5.25".
*Σκληροί δίσκοι   (*9060* και *9090*) 5 και 7.5 MB.
*Εκτυπωτής ακίδας *8024* και σχεδιογράφος (Plotter) *8075*.

## Φωτογραφίες

PET 2001 Series-IMG 1724.JPG|Το πληκτρολόγιο μεμβράνης του *2001*
PET 2001 Series-IMG 1725.JPG|Το ενσωματωμένο κασετόφωνο του *2001*
Pet4016.png|Το μοντέλο *CBM 4016*.
Commodore 4032.jpg|Το μοντέλο *CBM 4032*.
Commodore 4040.jpg|Ο οδηγός δισκέτας CBM 4040, (5.25").
CBM 8296-D.jpg|Το μοντέλο *CBM 8296-D* με 2 οδηγούς δισκέτας.


## Παραπομπές


## Εξωτερικοί σύνδεσμοι

*PET index (αγγλικά)
*PET killer poke discussion (αγγλικά)
*Commodore's version of the history (αγγλικά)
*Detailed discussion of PET 2001, with photos of exterior and interior (αγγλικά)
*Bo Zimmermann's pictures of CBM machines from his collection (αγγλικά)
*The Color Computers - 1979 to 1980&nbsp;— Excerpt from the book *On the Edge: The Spectacular Rise and Fall of Commodore* (2005), Variant Press. (ISBN 0-9738649-0-7) documenting the creation of the Commodore PET. (αγγλικά)

Κατηγορία:Οικιακοί Υπολογιστές
Κατηγορία:Commodore
Προκριματικά Ευρωπαϊκού Πρωταθλήματος Ποδοσφαίρου 2004

Η προκριματική φάση για το Euro 2004 διεξήχθη από τον Σεπτέμβριο του 2002 μέχρι τον Νοέμβριο του 2003. 

## Σύστημα διεξαγωγής
Πενήντα συνολικά εθνικές ομάδες έλαβαν μέρος, οι οποίες χωρίστηκαν σε δέκα ομίλους. Η πρώτη ομάδα κάθε ομίλου πήρε την απευθείας πρόκριση για τα τελικά της διοργάνωσης και οι δέκα δεύτερες ομάδες των ομίλων κληρώθηκαν σε διπλούς αγώνες μπαράζ ώστε να προκύψουν ακόμη πέντε για την τελική φάση. 

Η Πορτογαλία προκρίθηκε απευθείας ως διοργανώτρια χώρα. Η κατάταξη στους ομίλους έγινε με βάση τους βαθμούς που συγκέντρωσε η κάθε ομάδα (3 για νίκη, 1 για ισοπαλία, κανέναν για ήττα). 

## Κλήρωση
Η κλήρωση πραγματοποιήθηκε στις 25 Ιανουαρίου 2002. Η Γαλλία ως κάτοχος του τροπαίου τοποθετήθηκε πρώτη. Οι υπόλοιπες θέσεις καλύφθηκαν σύμφωνα με τη βαθμολογία που είχαν συγκεντρώσει οι ομάδες στα προκριματικά του Euro 2000 και του Μουντιάλ 2002. Για το Βέλγιο και την Ολλανδία που ως διοργανώτριες δεν συμμετείχαν στα προκριματικά του Euro 2000, υπολογίστηκε μόνο η βαθμολογία τους στα προκριματικά του Μουντιάλ 2002.

## Όμιλοι

### Όμιλος 1

{|
|-
|

### Όμιλος 2

{|
|-
|

### Όμιλος 3

{|
|-
|

### Όμιλος 4

{|
|-
|

### Όμιλος 5

{|
|-
|

### Όμιλος 6

{|
|-
|

### Όμιλος 7

{|
|-
|

### Όμιλος 8

{|
|-
|

### Όμιλος 9

{|
|-
|

### Όμιλος 10

## Δείτε ακόμη
*Euro 2004

## Πηγές
*Το επίσημο σάιτ της UEFA

Κατηγορία:Ευρωπαϊκό Πρωτάθλημα Ποδοσφαίρου 2004
Ράντιβόι Μιλόικοβιτς

Ο **Ράντιβόι Μιλόικοβιτςς** (*[[σερβικά]] : Радивоје Милојковић*) (1832-1888) ήταν πολιτικός του πριγκιπάτου της Σερβίας και του βασιλείου της Σερβίας, υπουργός και πρωθυπουργός.

Ήταν παντρεμένος με την Μίλεβα Χατζηθωμά γόνος οικογένειας πλούσιων εμπόρων του Βελιγραδίου. Χρημάτισε πρωθυπουργός της Σερβίας από τις 8 Αυγούστου 1869 έως τις 22 Αυγούστου 1872. Ήταν υπουργός εξωτερικών το 1868, υπουργός εσωτερικών από το 1869 έως το 1872 σε δυο κυβερνήσεις, ξανά την περίοδο 1876-1878, ξανά το 1878-1879, πάλι το 1876-1877 και υπουργός δικαιοσύνης το 1875. Μέλος του συμβουλίου επικρατείας το 1873, και μέλος του κόμματος των Φιλελευθέρων. Το 1868 έγραψε συνταγματικό σχέδιο που αποτέλεσε τη βάση για το σύνταγμα που ψηφίστηκε το 1869.

## Πηγές
* Μικρό βιογραφικό του

## Παραπομπές


Κατηγορία:Σέρβοι νομικοί
Κατηγορία:Πρωθυπουργοί της Σερβίας
Κατηγορία:Υπουργοί εξωτερικών της Σερβίας
Κατηγορία:Υπουργοί δικαιοσύνης της Σερβίας
Κατηγορία:Υπουργοί εσωτερικών της Σερβίας
Ντανίλο Στεφάνοβιτς

Ο **Ντανίλο Στεφάνοβιτς** (*[[σερβικά]] : Данило Стефановић*) (1815-1886) ήταν πολιτικός του Πριγκιπάτου της Σερβίας, υπουργός και πρωθυπουργός.

Ήταν γιος του Τζόβικα Στεφάνοβιτς, αδελφός του Στέφαν Στεφάνοβιτς Τένκα και της Μίλιτσα. Ήταν μέλος του Προοδευτικού κόμματος και θεωρούνταν μέλος της συντηρητικής ομάδας του κόμματος. 

Χρημάτισε πρωθυπουργός  από τις 3 Φεβρουαρίου 1875 έως τις 31 Αυγούστου 1875 και υπουργός εσωτερικών.

## Πηγές
* Ιστορία του Προοδευτικού κόμματος Σερβίας, στα σερβικά

Κατηγορία:Πρωθυπουργοί της Σερβίας
Κατηγορία:Υπουργοί εσωτερικών της Σερβίας
Ρίτσι Φόλκνερ

Ο **Ρίτσι Φόλκνερ** (*Richard Ian Faulkner*, 1 Ιανουαρίου 1980) είναι Άγγλος κιθαρίστας, γνωστός ως μέλος του χέβι μέταλ συγκροτήματος Judas Priest.

## Βιογραφία
Ο Ρίτσι Φόλκνερ γεννήθηκε την πρωτοχρονιά του 1980 στο Λονδίνο της Αγγλίας. Ξεκίνησε να παίζει κιθάρα στα εφηβικά του χρόνια και ηχογράφησε την πρώτη του επαγγελματική δουλειά με τους Deeds το 2002, στο άλμπουμ με τίτλο "*Blown*".

Το 2006, έκανε γκεστ εμφάνιση στο "*Feed My Soul*" των Voodoo Six, ενώ είχε ήδη ενταχθεί στο προσωπικό σχήμα της Λώρεν Χάρις, κόρης του μπασίστα και ιδρυτή των Iron Maiden, Στιβ Χάρις. Μαζί της, κυκλοφόρησε το άλμπουμ "*Calm Before the Storm*" τον Ιούνιο του 2008.

Τον Απρίλιο του 2011, έγινε μέλος των Judas Priest αντικαθιστώντας τον Κ.Κ. Ντάουνινγκ. Η πρώτη του εμφάνιση με το συγκρότημα έγινε στην εκπομπή "American Idol", όπου έπαιξαν τα "*Breaking the Law*" και "*Living After Midnight*" μαζί με τον Τζέιμς Ντάρμπιν.

Το 2013, έκανε την ενορχήστρωση σε επτά κομμάτια του δίσκου "*Charlemagne: The Omens of Death*" του Κρίστοφερ Λι, ενώ ανακοινώθηκε η ολοκλήρωση του νέου δίσκου των Judas Priest, του πρώτου με τον Φόλκνερ στη σύνθεση τους, το οποίο κυκλοφόρησε τον Ιούλιο του 2014 με τίτλο "*[[Redeemer of Souls]]*".

Στις 26 Σεπτεμβρίου του 2021, ο Φόλκνερ θα πάθει επί σκηνής ρήξη αορτικής ρίζας ενώ έπαιζε το δεύτερο σόλο του τραγουδιού "painkiller" και θα υποβληθεί σε επέμβαση δέκα ωρών.

## Δισκογραφία
* Deeds - *Blown* (2002)
* Voodoo Six - *Feed My Soul* (2006)
* Lauren Harris - *Calm Before the Storm* (2008)
* Ace Mafia - *Vicious Circle* (2009)
* Parramon - *Dead People* (2010)
* Monument - *Rock the Night* (EP, 2012)
* Christopher Lee - *Charlemagne: The Omens of Death* (2013)
* Primitai - *Rise Again* (2013)
* Primitai - *Scream When You See Us* (σινγκλ, 2013)
* Judas Priest - *[[Redeemer of Souls]]* (2014).

## Παραπομπές


## Πηγές
* Faulkner Richie (Judas Priest)- Musician Profile 
* Richie Faulkner | Credits | AllMusic
* Richie Faulkner - Encyclopaedia Metallum: The Metal Archives
* Richie Faulkner | StarNow.co.uk

## Εξωτερικοί σύνδεσμοι
* Richie Faulkner - YouTube
* Richie Faulkner | Facebook
* Richie Faulkner (@RichieFaulkner) | Twitter

Κατηγορία:Βρετανοί κιθαρίστες
Κατηγορία:Ροκ μουσικοί
Κατηγορία:Άγγλοι μουσικοί
Νεοχωρούδα Θεσσαλονίκης

Η **Νεοχωρούδα** είναι χωριό, του Δήμου Ωραιοκάστρου, της Περιφερειακής Ενότητας Θεσσαλονίκης σε υψόμετρο 220 μέτρων. Βρίσκεται 15 χιλιόμετρα βόρεια της πόλης της Θεσσαλονίκης, στις δυτικές παρυφές του Σιβρίου.

Κατά την Τουρκοκρατία οι Νεοχωρουδιώτες αγωνίστηκαν για την ελευθερία, και ιδιαίτερα κατά το Μακεδονικό Αγώνα διακρίθηκαν οι Νικόλαος Βλάχος, Αστέριος Μάνου, Αντώνιος Ουζούνης, Χρήστος Παπαντωνίου (1890-1995), Αθανάσιος Σάρμης, Σωτήριος Σλιώμης, Αντώνιος Τόλης, Αικατερίνη Τσιάρα και Βασίλειος Χρηστίδης. 

Σήμερα το χωριό αποτελεί ένα αναπτυγμένο προάστιο της Θεσσαλονίκης. Σε μικρή απόσταση από τη Nεοχωρούδα βρίσκεται το Βιοτεχνικό Πάρκο Νεοχωρούδας που περιλαμβάνει πλήθος βιομηχανιών και βιοτεχνιών. Το 2011 αποσπάστηκε ο γειτονικός οικισμός Αλέξανδρος Υψηλάντης, αφού αναγνωρίστηκε ως αυτοτελής.

Ο πληθυσμός της κοινότητας τις τελευταίες δεκαετίες σημειώνει δυναμική αύξηση, καθώς ακολουθεί την εξέλιξη της Θεσσαλονίκης. 

## Εξέλιξη πληθυσμού

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Ωραιοκάστρου
Σουλεϊμάν Ουγκλιάνιν

Ο **Σουλεϊμάν Ουγκλιάνιν** (*[[σερβικά]] : Сулејман Угљанин*) είναι πολιτικός της Σερβίας.

Γεννήθηκε στις 20 Νοέμβριου 1953 στην Κόσοβσκα Μιτρόβιτσα. Αποφοίτησε από την οδοντιατρική σχολή του πανεπιστημίου του Σεράγεβο. Εργάστηκε 12 χρόνια ως οδοντίατρος στο ιατρικό κέντρο στο Νόβι Παζάρ.

Πρόεδρος του κόμματος «Δημοκρατική δράση του Σαντζάκ» από τις 29 Ιούλιου 1990 και μέλος στο Βοσνιακό εθνικό συμβούλιο στη Σερβία. Στις εκλογές Ομοσπονδιακής Δημοκρατίας της Γιουγκοσλαβίας του Νοεμβρίου 1996 εξελέγη ομοσπονδιακός βουλευτής. Στις εκλογές του 2004 εξελέγη δήμαρχος του Νόβι Παζάρ. Από το 2012 είναι υπουργός άνευ χαρτοφυλακίου.

Είναι παντρεμένος και έχει τέσσερα παιδιά.

## Πηγές

* Биографије министара на сајту Владе Србије

Κατηγορία:Υπουργοί άνευ χαρτοφυλακίου της Σερβίας
Κατηγορία:Δήμαρχοι Σερβικών πόλεων
Κατηγορία:Σέρβοι οδοντίατροι
ΦΚ Μπούντουτσνοστ Ποντγκόριτσα

Η **ΦΚ Μπούντουτσνοστ Ποντγκόριτσα** (μαυροβουνιακά: *FK Budućnost Podgorica*) είναι ποδοσφαιρικός σύλλογος από την Ποντγκόριτσα, Μαυροβούνιο, η οποία αγωνίζεται στο Πρωτάθλημα ποδοσφαίρου Μαυροβουνίου. Χρώματα της ομάδας είναι το μπλε και το άσπρο. Αποτελεί τμήμα του αθλητικού συλλόγου Μπούντουτσνοστ Ποντγκόριτσα.

Η ομάδα ιδρύθηκε το 1925. Είναι η ομάδα από το Μαυροβούνιο με τις περισσότερες συμμετοχές στο Πρωτάθλημα ποδοσφαίρου Γιουγκοσλαβίας, με εκκίνηση το 1946. Λόγω της μετονομασίας της πόλης επί εποχής Γιουγκοσλαβίας, η ομάδα ήταν γνωστή σαν *Budućnost Titograd*. Από την ανεξαρτησία του Μαυροβουνίου το 2006, η ομάδα κέρδισε το Πρωτάθλημα ποδοσφαίρου Μαυροβουνίου δύο φορές και μία φορά το Κύπελλο Μαυροβουνίου (ποδόσφαιρο ανδρών). Έχει συμμετάσχει στο ΟΥΕΦΑ Γιουρόπα Λιγκ και στο ΟΥΕΦΑ Τσάμπιονς Λιγκ, αλλά δεν έφτασε ποτέ σε όμιλο καμιάς διοργάνωσης.

## Τίτλοι
; **[[Πρωτάθλημα ποδοσφαίρου Μαυροβουνίου]] (7):**
:2007–08, 2011–12, 2016–17, 2019–20, 2020–21, 2022–23, 2024–25
; **[[Κύπελλο Μαυροβουνίου (ποδόσφαιρο ανδρών)]] (5):**
:2012–13, 2018–19, 2020–21, 2021–22, 2023–24

## Παραπομπές


## Ευρωπαϊκές συμμετοχές
### Συνοπτικά

## Εξωτερικοί σύνδεσμοι

*Επίσημη ιστοσελίδα
*FK Budućnost στο Facebook
*Soccerway profile


Κατηγορία:Ιδρύσεις ποδοσφαιρικών ομάδων το 1925
Κατηγορία:Ποδοσφαιρικές ομάδες Μαυροβουνίου
Κατηγορία:Ποδοσφαιρικές ομάδες Γιουγκοσλαβίας
ΦΚ Ρούνταρ Πλιέβλια

Η **ΦΚ Ρούνταρ Πλιέβλια** (μαυροβουνιακά: *FK Rudar Pljevlja*) είναι μια ποδοσφαιρική ομάδα από την πόλη Πλιέβλια του Μαυροβουνίου. Έχει ως έδρα το Στάδιο Γκράντσκι χωρητικότητας 5.140 θεατών. Αγωνίζεται στο Πρωτάθλημα ποδοσφαίρου Μαυροβουνίου, την ανώτατη κατηγορία της χώρας. Αγωνίζεται στην κατηγορία από την ίδρυση της το 2006. Κέρδισε δυο φορές το πρωτάθλημα τις σεζόν 2009-10, 2014-15. Είναι η πιο πετυχημένη ομάδα στο Κύπελλο Μαυροβουνίου (ποδόσφαιρο ανδρών) με τέσσερις κατακτήσεις, ένα χαμένο τελικό και δύο ημιτελικούς στις δέκα σεζόν της διοργάνωσης.

## Ιστορία
Η ομάδα ιδρύθηκε το 1920 ως **Μπρέζνικ** (Breznik), αλλάζοντας το όνομα της σε **Σαντζάκ** (Sandžak) τρία χρόνια αργότερα. Άλλαξε πάλι όνομα της μετά το Β' Παγκόσμιο Πόλεμο σε **ΦΚ Γιεντίνστοβο** (FK Jedinstovo). Το 1947 έφτασε στα προημιτελικά του Κυπέλλου Γιουγκοσλαβίας αλλά αποκλείστηκε από τη ΦΚ Σαράγεβο με 3–2 στην παράταση. Το 195 απέκτησε το σημερινό της όνομα.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Ποδοσφαιρικές ομάδες Γιουγκοσλαβίας
Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1920
Κατηγορία:ΦΚ Ρούνταρ Πλιέβλια
Ατσίμ Κούμιτς

Ο **Ατσίμ Κούμιτς** (*[[σερβικά]] : Аћим Чумић*) (Trešnjevica κοντά στο Κραγκούγιεβατς, 1836 - Κουσάντακ, 9 Αυγούστου  1901) ήταν καθηγητής δικαίου, δικαστικός, και πρωθυπουργός της Σερβίας.

## Βιογραφία
Σπούδασε δίκαιο στη Χαϊδελβέργη και στο Παρίσι. Εργάστηκε αρχικά σε γυμνάσιο και στη συνέχεια σε δικαστήριο. Καθηγητής του ποινικού δικαίου σε σχολή που έχει συσταθεί το 1865. Συμμετείχε στην συνταγματική επιτροπή από το 1868, στην οποία έμεινε γνωστός για την ευγλωττία του, υπό την εποπτεία του συμβουλίου της επικρατείας και της Γερουσίας.

Ήταν πολιτικός του συντηρητικού προσανατολισμού και αρχηγός της ομάδας mladokonzervativaca. Το 1871 έγινε πρόεδρος του δήμου Βελιγραδίου κι έπειτα άσκησε την δικηγορία στο Βελιγράδι. Την περίοδο 1873-1874 χρημάτισε υπουργός εσωτερικών .

Στις 25 Νοεμβρίου 1874 αντικατέστησε τον Μαρίνοβιτς και έγινε πρωθυπουργός, ταυτόχρονα κράτησε και το υπουργείο εσωτερικών. Δεδομένου ότι η κυβέρνηση δεν χαίρει της εμπιστοσύνης του κοινοβουλίου μετά από τρεις μήνες στις 22 Ιανουαρίου 1875 αντικαταστάθηκε. Στη συνέχεια διορίστηκε δικαστής στο ανώτατο ακυρωτικό δικαστήριο.

Το 1878 συνελήφθη για συμμετοχή σε συνωμοσία και καταδικάστηκε σε θάνατο μαζί με τον Γιεβρέμ Μάρκοβιτς αλλά σύντομα του δόθηκε χάρη και καταδικάστηκε σε 10 χρόνια φυλάκιση. Αφέθηκε ελεύθερος από τη φυλακή μετά την πτώση της κυβέρνησης το 1880.

Κατά τη διάρκεια της δεκαετίας του 1880 ήταν εκπρόσωπος της κυβέρνησης («Επίτροπος») της εταιρείας για την κατασκευή και εκμετάλλευση των Σερβικών σιδηροδρόμων. Έγραψε τα εξής έργα: *Касацијона власт* (1867) και το *Задужбине у одбрани Српства* (1890).

Ήταν μέλος της Σερβικής μαθητικής κοινωνίας και επίτιμο μέλος της Σερβικής βασιλικής ακαδημίας από το 1892. Χρημάτισε γερουσιαστής του Βασιλείου της Σερβίας το 1901.

## Παραπομπές


## Πηγές
* Биографија на сајту САНУ

Κατηγορία:Σέρβοι νομικοί
Κατηγορία:Μέλη της Σερβικής Ακαδημίας Επιστημών και Τεχνών
Κατηγορία:Σέρβοι γερουσιαστές
Κατηγορία:Σέρβοι συγγραφείς
Κατηγορία:Πρωθυπουργοί της Σερβίας
Κατηγορία:Υπουργοί εσωτερικών της Σερβίας
Πόρπη Ροδόπης

Η **Πόρπη** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - Ιστορία
Η Πόρπη βρίσκεται στα νοτιοδυτικά της πεδιάδας της Κομοτηνής, ανατολικά της λίμνης Βιστωνίδας, σε απόσταση 22 χιλιομέτρων νοτιοδυτικά της Κομοτηνής. Το χωριό ιδρύθηκε από Θρακιώτες πρόσφυγες προερχόμενους, κυρίως, από το Μαστανάρι της Ανατολικής Θράκης το 1922 έπειτα από την ανταλλαγή πληθυσμών, που έγιναν μεταξύ Τουρκίας και Ελλάδας. Το χωριό έχει και άλλους κατοίκους από άλλα μέρη της Ανατολικής Θράκης καθώς και της Μικράς Ασίας. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Γλυκονερίου. Σύμφωνα με το Πρόγραμμα «Καλλικράτης» αποτελεί  την τοπική κοινότητα Πόρπης που υπάγεται στη δημοτική κοινότητα Αιγείρου του Δήμου Κομοτηνής και σύμφωνα με την απογραφή του 2021 έχει πληθυσμό 337 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
ΦΚ Μπόκελ

Η **ΦΚ Μπόκελ** είναι μια ποδοσφαιρική ομάδα από την πόλη Κότορ του Μαυτοβουνίου. Την σεζόν 2006-2007 προήχθηκε στο Πρωτάθλημα ποδοσφαίρου Μαυροβουνίου. Αγωνίζεται στο Stadion Pod Vrmcem. Χρώματα της ομάδας είναι το μπλε και το άσπρο.

## Πορεία τις τελευταίες 12 περιόδους

## Εξωτερικοί σύνδεσμοι
* facebook
* SOCCERWAY
* SOFASCORE
* FLASHSCORE
* Transfermarkt
* Globalsportsarchive


Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Μαυροβουνίου
Κατηγορία:Ποδοσφαιρικές ομάδες Γιουγκοσλαβίας
ΦΚ Μόγκρεν

Η **ΦΚ Μόγκρεν** ήταν μια ποδοσφαιρική ομάδα από την πόλη Μπούντβα, του Μαυροβουνίου, η οποία αγωνίζονταν στο Πρωτάθλημα ποδοσφαίρου Μαυροβουνίου. Ιδρύθηκε το 1920. Αγωνίζονταν στην κατηγορία από την ίδρυση της το 2006, κερδίζοντας τον τίτλο τις σεζόν 2008-09 και 2010-11. Επιπρόσθετα έχει κερδίσει το Κύπελλο το 2008 και έχασε τον τελικό του 2011 στα πέναλτι. 

Είχε συμμετάσχει μία σεζόν στο ΟΥΕΦΑ Γιουρόπα Λιγκ και δύο στο ΟΥΕΦΑ Τσάμπιονς Λιγκ, αλλά δεν συμμετείχε σε όμιλο καμίας εκ των δύο διοργανώσεων.
## Διάλυση
Το 2015, μετά τη χρεοκοπία της, η ομάδα υποβιβάστηκε στη χαμηλότερη διοργάνωση του ποδοσφαίρου του Μαυροβουνίου. Τον Μάρτιο του 2017, η Μόγκρεν αποπέμφθηκε από τον Νότιο όμιλο της Τρίτης Εθνικής κατηγορίας του Μαυροβουνίου  και λίγο αργότερα αυτοδιαλύθηκε. Οπαδοί της ομάδας επιχείρησαν να εγγράψουν νέο σύλλογο με το όνομα Μόγκρεν 1920, αλλά το Υπουργείο Αθλητισμού της χώρας δεν επέτρεψε κάτι τέτοιο. Έτσι, ιδρύθηκε η **ΦΚ Μπούντβα** και ξεκίνησε να λειτουργεί με τμήματα υποδομών για νεαρούς ποδοσφαιριστές.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Προφίλ στη σελίδα Weltfussballarchiv 

Κατηγορία:Ποδοσφαιρικές ομάδες Γιουγκοσλαβίας
Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1920
Κατηγορία:ΦΚ Μόγκρεν
ΦΚ Κομ

Η **ΦΚ Κομ** είναι μια ποδοσφαιρική ομάδα από την πόλη Ποντγκόριτσα, Μαυροβούνιο. Αγωνίζεται στη Second League of Montenegro. Ιδρύθηκε το 1958. Χρώμα της ομάδας είναι το μπλε. Αγωνίζεται στο Stadion Zlatica στην Ποντγκόριτσα, χωρητικότητας 3.500 θέσεων.

## Εξωτερικοί σύνδεσμοι

* Facebook: FK KOM
* SOCCERWAY
* FLASHSCORE
* SOFASCORE
* Transfermarkt
* Globalsportsarchive


Κατηγορία:Ποδοσφαιρικές ομάδες Γιουγκοσλαβίας
Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1958
Κατηγορία:Ιδρύσεις ποδοσφαιρικών ομάδων το 1970
ΦΚ Ζόρα

Η **ΦΚ Ζόρα** είναι ποδοσφαιρική ομάδα από την πόλη Spuž του Μαυροβουνίου. Η ομάδα ιδρύθηκε το 1922. Αγωνίζεται στη Montenegrin Second League. Έδρα της ομάδας είναι το stadium "Kod željezničke stanice". Έχει κερδίσει την Montenegrin Third League τη σεζόν 2009-2010, αλλά τερμάτισε τελευταία στα πλεί-οφ. Τη σεζόν 2011/2012 κατάφερε να προαχθεί στη Montenegrin Second League. Χρώματα της ομάδας είναι το μπλε και το άσπρο.

## Εξωτερικοί σύνδεσμοι
# http://de.soccerway.com/teams/montenegro/zora/


Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1922
ΦΚ Ζέτα

Η **ΦΚ Ζέτα** (μαυροβουνιακά: *FK Zeta*) είναι μια ποδοσφαιρική ομάδα από το Γκολουμπόβτσι, ένα προάστιο της Ποντγκόριτσα, της πρωτεύουσας του Μαυροβουνίου. Αγωνίζεται στο Πρωτάθλημα ποδοσφαίρου Μαυροβουνίου, του οποίου ήταν και η πρώτη πρωταθλήτρια, τη σεζόν 2006-07. 

Πριν από την ανεξαρτησία της χώρας το 2006, η ομάδα αγωνιζόταν στα πρωταθλήματα της Γιουγκοσλαβίας. Αγωνιζόταν στο επαρχιακό πρωτάθλημα του Μαυροβουνίου από το 1962. Το 1966 συμμετείχε στη 2. Σαβέζνα Λίγκα και το 2000 στο Πρωτάθλημα ποδοσφαίρου Σερβίας.

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Η σελίδα του συλλόγου στην UEFA


Κατηγορία:Ιδρύσεις ποδοσφαιρικών ομάδων το 1927
Κατηγορία:Ποδοσφαιρικές ομάδες Μαυροβουνίου
Κατηγορία:Ποδοσφαιρικές ομάδες Γιουγκοσλαβίας
Εθνική Σερβίας και Μαυροβουνίου (ποδόσφαιρο ανδρών)

Η **εθνική ομάδα ποδοσφαίρου Σερβίας και Μαυροβουνίου** εκπροσωπούσε τη Σερβία και Μαυροβούνιο στις διεθνείς διοργανώσεις. Τελούσε υπό τη διοίκηση της Ποδοσφαιρικής Ομοσπονδίας Σερβίας και Μαυροβούνιου.

Για έντεκα χρόνια ήταν γνωστή ως εθνική Γιουγκοσλαβίας όταν οι δύο χώρες ονομάζονταν Ομοσπονδιακή Δημοκρατία της Γιουγκοσλαβίας, μέχρι το Φεβρουάριο του 2003 όταν η χώρα μετονομάστηκε σε Σερβία και Μαυροβούνιο.

Το 2006, το Μαυροβούνιο απέκτησε την ανεξαρτησία του από τη Σερβία, με αποτέλεμσα η ποδοσφαιρική ομάδα να μετονομαστεί σε εθνική Σερβίας στις 28 Ιουνίου του 2006, με την παράλληλη δημιουργίας της εθνικής Μαυροβουνίου που δημιουργήθηκε για να εκπροσωπεί το Μαυροβούνιο.

Η εθνική Σερβίας κληρονόμησε τη θέση της εθνικής Σερβίας και Μαυροβουνίου στη FIFA και στην UEFA και η Εθνική Μαυροβουνίου έκανε αίτηση ώστε να καταστεί ξεχωριστό μέλος στις δύο ομοσπονδίες. Η FIFA θεωρούσε την Εθνική Σερβίας και Μαυροβουνίου σαν τη διάδοχο της εθνικής Γιουγκοσλαβίας.

## Παραπομπές


## Εξωτερικοί σύνδεσμοι
* Serbia & Montenegro football history at RSSSF
* Serbia & Montenegro player stats at RSSSF
Εθνική Σερβίας Κ-21 (ποδόσφαιρο ανδρών)

Η **Εθνική Σερβίας U21 (ποδόσφαιρο ανδρών)** είναι η εθνική ομάδα ποδοσφαίρου κάτω των 21 ετών της Σερβίας. Ελέγχεται από την Ποδοσφαιρική Ομοσπονδίας Σερβίας.

Στην ομάδα αγωνίζονται οι ποδοσφαιριστές που είναι κάτω των 21 ετών στην έναρξη του Ευρωπαϊκού πρωταθλήμτος ποδοσφαίρου U21, το οποίο διαρκεί δύο χρόνια. Έτσι, πολύ συχνά, κάποιοι ποδοσφαιριστές είναι μέχρι 23 ετών.

## Ιστορία
Η Εθνική Γιουγκοσλαβίας U21 (ποδόσφαιρο ανδρών) εκπροσωπούσε τη Γιουγκοσλαβία μέχρι τη διάλυση της χώρας το 1992. Το 1996 δημιουργήθηκε η εθνική Εθνική Ομοσπονδιακής Δημοκρατίας της Γιουγκοσλαβίας U21 (ποδόσφαιρο ανδρών) εκπροσωπόντας την Ομοσπονδιακή Δημοκρατία της Γιουγκοσλαβίας. Το 2003 άλλαξε το όνομα της σε Εθνική Σερβίας και Μαυροβουνίου U21 (ποδόσφαιρο ανδρών) με την αλλαγή του ονόματος της χώρας.

Το 2006 η Σερβία και το Μαυροβούνιο διαχωρίστηκαν, με την ομοσπονδία να μετατρέπεται σε Ποδοσφαιρική Ομοσπονδία Σερβίας. Η Εθνική Σερβίας U21 πήρε τη θέση της Εθνικής Σερβίας και Μαυροβουνίου U21 στα προκριματικά του Ευρωπαϊκού πρωταθλήμτος ποδοσφαίρου U21 2007. Η Εθνική Μαυροβουνίου U21 (ποδόσφαιρο ανδρών) δεν συμμετείχε σε διεθνή διοργάνωση μέχρι τη δημιουργία της Ποδοσφαιρικής Ομοσπονδίας Μαυροβουνίου.

## Δείτε ακόμη
* Ευρωπαϊκό πρωτάθλημα ποδοσφαίρου U21
* Εθνική Σερβίας (ποδόσφαιρο ανδρών)
* Εθνική Σερβίας U19 (ποδόσφαιρο ανδρών)
* Εθνική Γιουγκοσλαβίας U21 (ποδόσφαιρο ανδρών)

## Εξωτερικοί σύνδεσμοι

*Ποδοσφαιρική Ομοσπονδία Σερβίας
*Transfermarkt profile

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Σερβίας (ποδόσφαιρο)
Κατηγορία:Ποδόσφαιρο νέων ανά χώρα
ΦΚ Μλάντοστ Ποντγκόριτσα

Η **ΦΚ Μλάντοστ Ποντγκόριτσα** είναι μια επαγγελματική ποδοσφαιρική ομάδα από την Ποντγκόριτσα, Μαυροβούνιο. Ιδρύθηκε το 1950 και αγωνίζεται στο Πρωτάθλημα ποδοσφαίρου Μαυροβουνίου.

## Πορεία στις διοργανώσεις του Μαυροβουνίου

## Ευρωπαϊκές συμμετοχές

## Εξωτερικοί σύνδεσμοι
*FK Mladost profile on Montenegrin FA official website
* Profile by Weltfussballarchiv 
* Club blog

Κατηγορία:Ποδοσφαιρικές ομάδες Μαυροβουνίου
Κατηγορία:Ιδρύσεις ποδοσφαιρικών ομάδων το 1950
Κατηγορία:Ποδοσφαιρικές ομάδες Γιουγκοσλαβίας
Κατηγορία:ΦΚ Μλάντοστ Ποντγκόριτσα
ΦΚ Μόρναρ

Η **ΦΚ Μόρναρ** είναι μια ποδοσφαιρική ομάδα από το Μαυροβούνιο, από την πόλη Μπαρ. Αγωνίζεται στο Πρωτάθλημα ποδοσφαίρου Μαυροβουνίου. Αγωνίζεται στο Stadion Topolica χωρητικότητας 5000 θέσεων. Χρώματα της ομάδας είναι το μπλε και το άσπρο.

## Παραπομπές


## Εξωτερικοί σύνδεσμοι
*Προφίλ στο Weltfussballarchiv   

Κατηγορία:Ιδρύσεις ποδοσφαιρικών ομάδων το 1923
Κατηγορία:Ποδοσφαιρικές ομάδες Μαυροβουνίου
Κατηγορία:ΦΚ Μόρναρ
Καθεδρικός Ναός του Αγίου Πνεύματος (Κωνσταντινούπολη)

Ο **Καθεδρικός Ναός του Αγίου Πνεύματος** (αγγλικά: *Cathedral of the Holy Spirit* ή *St. Esprit Cathedral*, ιταλικά: *Cattedrale di Santo Spirito* ή *Cattedrale dello Spirito Santo*), που βρίσκεται στην λεωφόρο Cumhuriyet 205/B, στη συνοικία Pangalti της περιοχής Şişli (πρώην Harbiye), μεταξύ της πλατείας Ταξίμ και Νισάντασι, είναι μία από τις κύριες Καθολικές εκκλησίες στην Κωνσταντινούπολη της Τουρκίας.

Είναι η δεύτερη μεγαλύτερη Ρωμαιοκαθολική εκκλησία στην πόλη μετά την *Βασιλική του Αγίου Αντωνίου της Πάντοβα* στην λεωφόρο Istiklal της περιοχής Μπέγιογλου.

Ο καθεδρικός ναός χτίστηκε το 1846, σε μπαρόκ ρυθμό αρχιτεκτονικής, υπό την επίβλεψη του Ιταλοελβετού αρχιτέκτονα *Giuseppe Fossati* και του συναδέλφου του *Julien Hillereau*.

Υπήρξε ο προορισμός πολλών παπικών επισκέψεων στην Τουρκία, συμπεριλαμβανομένων και εκείνων των Πάπα Παύλου ΣΤ΄, Πάπα Ιωάννη Παύλου Β΄ και Πάπα Βενέδικτου ΙΣΤ΄.

Στην αυλή του καθεδρικού ναού υπάρχει ένα άγαλμα του Πάπα Βενέδικτου ΙΕ΄. Επίσης, ο Γκιουζέπε Ντονιτσέτι, ένας μουσικός της αυλής του Οθωμανού Σουλτάνου Μαχμούτ Β΄, είναι θαμμένος στα υπόγεια του καθεδρικού ναού.

## Εξωτερικοί σύνδεσμοι
* 

Κατηγορία:Εκκλησίες στην Κωνσταντινούπολη
Κατηγορία:Καθεδρικοί ναοί στην Τουρκία
Κατηγορία:Μπαρόκ
Στέβσα Μιχάϊλοβιτς

Ο **Στέβτσα Μιχάϊλοβιτς** (*[[σερβικά]] : Стевча Михаиловић*) (Γιαγκόντινα Ιανουάριος 1804 - Βελιγράδι 19 Σεπτεμβρίου 1888) είναι πολιτικός της Σερβίας και Πρωθυπουργός

## Βιογραφία
Αρχικά εργάστηκε σαν τελωνειακός υπάλληλος, και κατά τη διάρκεια της πρώτης βασιλείας του πρίγκιπα Μιχαήλο νομάρχης. Επί βασιλείας του Αλέξανδρου Καρατζόρτζεβιτς αναφέρεται ότι ήταν έμπορος στη Γιάγκοντινα .

Χρημάτισε πρωθυπουργός από το 1875 έως το 1876. Κατά την διάρκεια της πρωθυπουργίας του έγινε η απελευθέρωση από την Τουρκία και η Σερβία οδηγήθηκε σε εδαφική επέκταση και ανεξαρτησία στο Συνέδριο του Βερολίνου.

## Πηγές

* Тестамент Стевче Михаиловића
* Мемоари Стевче Михаиловића

Κατηγορία:Πρωθυπουργοί της Σερβίας
Ταβέρνα

Η ελληνική παραδοσιακή **ταβέρνα** (ελληνικά: οινομαγειρείον) έχει μια ιστορία που κρατάει πάνω από 2.500 χρόνια. Ξεκινώντας από τα καπηλεία της αρχαίας Ελλάδας και περνώντας από τα μαγέρικα του Βυζαντίου, τις οθωμανικές λοκάντες και τα ρεμπέτικα στέκια των προσφύγων της Μικράς Ασίας, η ταβέρνα παρέμεινε αναπόσπαστο στοιχείο της ζωής του Έλληνα έως τις ημέρες μας.

## Ιστορική αναδρομή
Στις ταβέρνες της Αθήνας άνθησε η καντάδα, ανδρώθηκε το ρεμπέτικο, τραγουδήθηκαν τα αντάρτικα. Στην ταβέρνα πρωτογλέντησαν οι ξεσπιτωμένοι Μικρασιάτες, βρήκαν καταφύγιο οι απόκληροι και οι περιθωριακοί, σφυρηλατήθηκε η αντιδικτατορική συνείδηση των νέων την περίοδο της χούντας, τραγουδήθηκαν τα τραγούδια του Θεοδωράκη, έμαθαν οι νέοι του 1980 να τραγουδούν τα ρεμπέτικα. Αποτελεί αναμφισβήτητα μέρος της ελληνικής κουλτούρας και έχει αποτυπωθεί στις περισσότερες παλιές ελληνικές ταινίες του ασπρόμαυρου κινηματογράφου.

Στις μέρες μας, χώρος κρασοκατάνυξης και φαγητού, σημείο συνάντησης και συζητήσεων, η ταβέρνα αποτελεί την πιο απλή μορφή εστιατορίου και την πρώτη επιλογή όλων των ηλικιών και των ασθενέστερων και μεσαίων τάξεων στην Ελλάδα για φαγητό. Αυτό σε καμία περίπτωση όμως δεν σημαίνει ότι η ποιότητα είναι ανάλογη των χαμηλών τιμών, ο επαγγελματικός εξοπλισμός που διαθέτουν βοηθά τις μικρές ταβέρνες να επιβιώνουν του σκληρού ανταγωνισμού που υφίστανται.

## Παραπομπές


Κατηγορία:Χώροι εστίασης
Μαξιμιλιανός Β΄ της Αγίας Ρωμαϊκής Αυτοκρατορίας

Ο **Μαξιμιλιανός Β΄** (*Maximilian II.*, 31 Ιουλίου 1527 - 12 Οκτωβρίου 1576), μέλος του αυστριακού Οίκου των Αψβούργων, ήταν αυτοκράτορας της Αγίας Ρωμαϊκής Αυτοκρατορίας από το 1564 μέχρι τον θάνατό του. Επίσης ήταν βασιλιάς της Βοημίας και της Γερμανίας από το 1562 και βασιλιάς της Ουγγαρίας και Κροατίας από το 1563.

## Βιογραφικά στοιχεία
Γεννήθηκε στη Βιέννη, ήταν γιος του προκατόχου του, Φερδινάνδου Α΄. Μητέρα του ήταν η Άννα των Γιαγκελόνων, κόρη του Λαδισλάου Β΄ της Ουγγαρίας. Πήρε το όνομα του προπάππου του, Μαξιμιλιανού Α΄.

Ο Μαξιμιλιανός πέθανε στις 12 Οκτωβρίου 1576 στο ΡέγκενσμπουρΓκ, ενώ ετοιμαζόταν να εισβάλλει στην Πολωνία. Στην επιθανάτιο κλίνη του, αρνήθηκε να λάβει τα τελευταία μυστήρια της Εκκλησίας. Έχει ταφεί στον Καθεδρικό Ναό του Αγίου Βίτου στην Πράγα.

## Οικογένεια
Το 1548 νυμφεύτηκε τη Μαρία των Αψβούργων, κόρη του Καρόλου Α΄ της Ισπανίας, και είχε τέκνα:
* Άννα (1549 - 1580), παντρεύτηκε τον Φίλιππο Β΄ της Ισπανίας.
* Φερδινάνδος (1551 - 1552).
* Ροδόλφος Β΄ (1552 - 1612), Αρχιδούκας της Αυστρίας και Βασιλιάς της Ουγγαρίας, Βοημίας, Γερμανίας.
* Ερνέστος (1553 - 1595), Κυβερνήτης των Κάτω Χωρών.
* Ελισάβετ (1554 - 1592), παντρεύτηκε τον Κάρολο Θ΄ της Γαλλίας.
* Μαρία (1555 - 1556).
* Ματθίας (1557 - 1619), Αρχιδούκας της Αυστρίας και Βασιλιάς της Ουγγαρίας, Βοημίας, Γερμανίας.
* θνησιγενής γιος (20 Οκτωβρίου 1557).
* Μαξιμιλιανός Γ΄ (1558 - 1618), Αρχιδούκας της Πέραν Αυστρίας.
* Αλβέρτος Ζ΄ (1559 - 1621), Αρχιδούκας της Κάτω και Άνω Αυστρίας, Κυβερνήτης των Κάτω Χωρών. 
* Βεγκέσλαος (1561 - 1578).
* Φρειδερίκος (1562 - 1563).
* Μαρία (19 Φεβρουαρίου - 26 Μαρτίου 1564).
* Μαργαρίτα (1567 - 1633), μοναχή.
* Κάρολος (1565 - 1566).
* Ελεονώρα (1568 - 1580).

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Αυτοκράτορες της Αγίας Ρωμαϊκής Αυτοκρατορίας
Κατηγορία:Βασιλείς της Ουγγαρίας
Κατηγορία:Βασιλείς της Βοημίας
Κατηγορία:Οίκος των Αψβούργων
Πάλτση Μαγνησίας

Η **Πάλτση** είναι μικρός πεδινός οικισμός στον νομό Μαγνησίας σε υψόμετρο 150 μέτρων.

## Γεωγραφία
Η Πάλτση βρίσκεται στο ΝΑ Πήλιο, στη μεριά του Αιγαίου με θέα τη Σκιάθο σε απόσταση 10 χιλιομέτρων από το χωριό  Αργαλαστή και 50 χιλιομέτρων από τον Βόλο. Υπάρχουν πολλές παραλίες στην περιοχή, με γνωστότερη τον Άγιο Κωνσταντίνο όπου δεν υπάρχει υποδομή για οργανωμένη πλαζ και συγκεντρώνει λιγότερο κόσμο από τις γειτονικές παραλίες, λόγω δυσκολότερης πρόσβασης. Τα τελευταία χρόνια έχουν χτιστεί στην παραλία ενοικιαζόμενα δωμάτια και εστιατόρια. Στις 5 και 6 Σεπτεμβρίου γίνεται πανηγύρι στην μνήμη των Αγίων Ταξιαρχών. Από το χωριό υπάρχει μονοπάτι που οδηγεί στο χωριό Λαύκο. Η διαδρομή διαρκεί περίπου 2,5 ώρες και είναι ιδιαίτερα απολαυστική.

## Διοικητικά
Η Πάλτση σύμφωνα με το σχέδιο Καλλικράτης,  ανήκει στη τοπική κοινότητα Αργαλαστής που ανήκει στην δημοτική ενότητα Αργαλαστής του Δήμου Νοτίου Πηλίου και σύμφωνα με την απογραφή του 2011 έχει πληθυσμό 48 κατοίκους. Ως οικισμός αναγνωρίστηκε το 1971 και προσαρτήθηκε στη τότε κοινότητα Αργαλαστής.

## Παραπομπές


Κατηγορία:Παραλίες της Ελλάδας
Κατηγορία:Πήλιο
Κατηγορία:Δήμος Νοτίου Πηλίου
NM

Η συντομογραφία των λατινικών ή ελληνικών χαρακτήρων **NM**, **Nm**, **Νμ**, **nm** ή **νμ** μπορεί να αναφέρεται:

## Γεωγραφικοί προσδιορισμοί
* Στο Νέο Μεξικό, πολιτεία των ΗΠΑ.

## Μονάδες μέτρησης

* Στο Ναυτικό μίλι, μονάδα μέτρησης μήκους.
* Στο Νανόμετρο ως **nm**.
* Στο Newton metre μονάδα μέτρησης ροπής ως **N m** ή **N·m**.

## Άλλες χρήσεις
* Στη Συγκέντρωση διαλύματος, το **nM** (nanoMolar).
* Στην Nm (Unix), εντολή του Unix.
* Στην Πυρηνική Ιατρική, (Nuclear medicine).

## Στην ελληνική γλώσσα
* Η Αγία Γραφή, Τα Ιερά Κείμενα Μεταφρασθέντα εκ των Θείων Αρχετύπων, συντομογραφείται ως **ΝΜ**
* Στις Πινακίδες κυκλοφορίας οχημάτων της Ελλάδας ως διακριτικό πινακίδων.
Άλτμυλ

Ο **Άλτμυλ** (, ) είναι ποταμός στη Βαυαρία της Γερμανίας. Είναι αριστερός παραπόταμος του Δούναβη και έχει μήκος 230 χιλιόμετρα.

## Γεωγραφικά στοιχεία
Η πηγή του Άλτμυλ βρίσκεται κοντά στην πόλη Άνσμπαχ. Από εκεί ο ποταμός ρέει νοτιοανατολικά ως στενό ρυάκι και εισέρχεται στη λίμνη Άλτμυλζεε βόρεια της πόλης Γκουντσενχάουζεν. Μετά από εκεί το πλάτος του ποταμού αυξάνεται, καθώς διαρρέει τον Φραγκονικό Ιούρα. Έπειτα εισέρχεται στο φυσικό πάρκο της κοιλάδας του Άλτμυλ, το οποίο είναι φημισμένο για τη φυσική ομορφιά του.

Ο ποταμός περνάει τις πόλεις Τρόιχτλινγκεν και Άιχστετ, ενώ μετά την κώμη Ντίτφουρτ η κοίτη του ποταμού έχει ισιωθεί και έχει ενσωματωθεί σε ένα κανάλι το οποίο ενώνει τον ποταμό Μάιν με τον ποταμό Δούναβη (Κανάλι Ρήνου-Μάιν-Δούναβη). Το κανάλι άνοιξε το 1992 και έχει αλλάξει κατά πολύ το ανατολικό μέρος της κοιλάδας του ποταμού, ενώ αποτελεί το πρώτο κανάλι πανευρωπαϊκά, όπου λήφθηκαν υπ' όψιν οι περιβαλλοντικές επιπτώσεις και περίπου 15% του προϋπολογισμού αφιερώθηκε σε αντισταθμιστικά οικολογικά μέτρα. Ο ποταμός τελικά εκβάλλει στον Δούναβη στο Κέλχαϊμ.

## Εξωτερικοί σύνδεσμοι
* 

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Λιβάδι Σερίφου

Το **Λιβάδι** είναι ο μεγαλύτερος οικισμός και το μοναδικό λιμάνι της Σερίφου. Σύμφωνα με την απογραφή του 2011, έχει 605 κατοίκους. Βρίσκεται στη νοτιοανατολική άκρη του νησιού, σε ένα κόλπο ο οποίος είναι δημοφιλές αραξοβόλι, προστατευμένο από τα μελτέμια. Απέχει από τη Χώρα περίπου 5 χιλιόμετρα.

Η αρχιτεκτονική του είναι κυκλαδίτικη, με λευκά κυβόσχημα σπίτια. Το Λιβάδι είναι το τουριστικό κέντρο του νησιού και διαθέτει πολλά μαγαζιά, μπαρ, κλαμπ, ταβέρνες, εστιατόρια, ξενοδοχεία και ενοικιαζόμενα δωμάτια. Στην περιοχή υπάρχει τράπεζα, Ο.Τ.Ε., ταχυδρομείο, Λιμενικός Σταθμός, πρακτορείο εφημερίδων και πρατήριο καυσίμων.

Το Λιβάδι διαθέτει τη μόνη οργανωμένη παραλία του νησιού, τον Αυλόμωνα. Προς τα νότια βρίσκονται τα Λιβαδάκια, συνέχεια του οικισμού, στα οποία βρίσκεται το μοναδικό κάμπινγκ της Σερίφου.

## Παραπομπές


Κατηγορία:Χωριά της Σερίφου
Κατηγορία:Χωριά της περιφερειακής ενότητας Μήλου
Άμπενς

Ο **Άμπενς** είναι ποταμός στη Βαυαρία της Γερμανίας. Είναι δεξιός παραπόταμος του Δούναβη. Η πηγή του είναι κοντά στο δήμο Άου ιν βτε Χάλερταου. Έχει μήκος 76 χιλιόμετρα.Ρέει κυρίως προς τα βόρεια και διαρρέει τις μικρές πόλεις Ρούντελσαουζεν, Μάινμπουργκ, Σίγκενμπουργκ και Αμπενσμπεργκ. Εκβάλλει στο Δούναβη κοντά στο Άινινγκ.

Κατηγορία:Ποταμοί της Βαυαρίας
Κατηγορία:Παραπόταμοι του Δούναβη
Κατηγορία:Ποταμοί της Γερμανίας
Ιλμ

Ο Ίλμ είναι ποταμός στη Βαυαρία της Γερμανίας,αριστερός παραπόταμος του Άμπενς.Η πηγή του είναι κοντά στο Άλτενμουνστερ.Έχει μήκος περίπου 82 χιλιόμετρα.Ρέει κυρίως προς τα βόρεια και διαρρέει τις πόλεις Χίλγκερτσαουζεν-Τάντερν,Ράιχερτσαουζεν,Πφάφενχοφεν αν ντερ Ίλμ,Γκέισενφελντ και Βόχμπουργκ.Εκβάλλει στον Άμπενς κοντά στον δήμο Νόισταντ αν ντερ Ντονάου.

## Εξωτερικοί σύνδεσμοι
* 

Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Λιούμπομιρ Κάλιεβιτς

Ο **Λιούμπομιρ Κάλιεβιτς** (*[[σερβικά]] : Љубомир Каљевић*)  (Ούζιτσε 8 Οκτωβρίου 1841 - Βελιγράδι 2 Απριλίου 1907) ήταν πολιτικός της Σερβίας, υπουργός και πρωθυπουργός.

## Βιογραφία
Τελείωσε το γυμνάσιο στο Βελιγράδι και σπούδασε στη Χαϊδελβέργη και στο Παρίσι. Με την επιστροφή του στη Σερβία εξέδωσε το 1867-1870 την "лист Србија" *(εφημερίδα της Σερβίας)*, η μόνη εφημερίδα της αντιπολίτευσης του πρίγκιπα Μιχαήλο γύρω από τον οποίο συγκεντρώνονται όλοι όσοι ήταν φιλελεύθερης διανόησης. Βουλευτής εξελέγη για πρώτη φορά το 1871. Το 1873 έκδωσε το πολιτικό περιοδικό "Будућност" *(Το μέλλον)*. Υπουργός οικονομικών χρημάτισε από τις 25 Νοεμβρίου 1874 έως τις 20 Ιανουαρίου 1875.

Πρόεδρος της Κυβέρνησης, πρωθυπουργός,  και υπουργός εσωτερικών από τις 26 Σεπτεμβρίου 1875 έως τις 24 Απριλίου 1876. Η κυβέρνηση, αποτελούμενη από νέους φιλελεύθερους και συντηρητικούς, ετοίμαζε απελευθερωτικό πόλεμο με την Τουρκία.

Αργότερα διετέλεσε επικεφαλής του υπουργείου οικονομικών, έγραψε για την εφημερίδα "Петра Карађорђевића", ήταν ένας από τους ιδρυτές του του Προοδευτικού κόμματος το 1881 , μέλος των διπλωματικών υπηρεσιών του Βουκουρεστίου την περίοδο 1881-1886 και της Αθήνας την περίοδο 1886-1889.

Μέλος του σύμβουλου της επικρατείας την περίοδο 1895-1907, Αντιπρόεδρος της Γερουσίας το 1901. Επί πρίγκιπα Καραγιόργεβιτς υπηρέτησε εκ νέου υπουργός εξωτερικών.

Έγραψε ένα βιβλίο με τίτλο "Моје успомене" '(οι αναμνήσεις μου)'' (1908).

## Πηγές
* Биографија на сајту САНУ

Κατηγορία:Πρωθυπουργοί της Σερβίας
Κατηγορία:Σέρβοι συγγραφείς
Κατηγορία:Σέρβοι εκδότες
Κατηγορία:Σέρβοι δημοσιογράφοι
Κατηγορία:Βουλευτές της Σερβίας
Κατηγορία:Σέρβοι γερουσιαστές
Κατηγορία:Υπουργοί εσωτερικών της Σερβίας
Κατηγορία:Υπουργοί οικονομικών της Σερβίας
Τζόρτζε Σίμιτς

Ο **Τζόρτζε Σίμιτς** (*[[σερβικά]]: Ђорђе Симић*) (Βελιγράδι 28 Φεβρουαρίου 1843 - Ζεμούν 11 Οκτωβρίου 1921) ήταν πολιτικός και διπλωμάτης της Σερβίας, δύο φορές πρωθυπουργός του Βασιλείου της Σερβίας. 

## Βιογραφία
Ήταν ο γιος του Στόγιαν Σίμιτς πολιτικός και επιχειρηματίας. Μετά την αποφοίτησή του στο Βελιγράδι σπούδασε στο Βερολίνο στη Χαϊδελβέργη και στο Παρίσι.

Εργάστηκε ως υπάλληλος του υπουργείου εξωτερικών της Σερβίας και επικεφαλής του πολιτικού τμήματος της από το 1867 μέχρι το 1882. Ήταν γενικός πρόξενος στη Σόφια από το 1887 έως τη δεκαετία του 1890. Έπειτα ήταν στην Αγία Πετρούπολη και τη δεκαετία του 1890 μέχρι το 1894 διπλωματικός αντιπρόσωπος στη Βιέννη.

Πρώτη φορά ήταν πρωθυπουργός από τις 12 Ιανουαρίου έως τις 21 Μαρτίου του 1894. Η κυβέρνηση ήρθε γρήγορα στην κρίση και έπεσε εξαιτίας του πολιτικού προσανατολισμού των βασιλέων Αλεξάνδρου και Μίλαν όπου ο Σίμιτς και πολλά μέλη της κυβέρνησης διαφωνούσαν με τις ενέργειες τους.

Και πάλι στη διπλωματική αντιπροσωπία στη Βιέννη από το 1894 μέχρι το 1896. Έπειτα δεύτερη φορά πρωθυπουργός και υπουργός εξωτερικών από τις 17 Δεκεμβρίου 1896 έως τις 11 Οκτωβρίου 1897. Γερουσιαστής και πρόεδρος του συμβουλίου της επικρατείας το 1901. Διπλωματικός αντιπρόσωπος στην Κωνσταντινούπολη την περίοδο 1903-1906 και στη Βιέννη από το 1906 μέχρι το 1912. 

Ένας από τους ιδρυτές του Ερυθρού Σταυρού στη Σερβία και πολλά χρόνια πρόεδρος του. Είχε παντρευτεί την πριγκίπισσα Έλενα Καραγιόργεβιτς.

## Πηγές
* Ана Столић, *Ђорђе Симић: последњи српски дипломата XIX века*, Београд : Историјски институт ; [Бон] : Михаило Жикић фондација, 2003.

Κατηγορία:Σέρβοι διπλωμάτες
Κατηγορία:Βουλευτές της Σερβίας
Κατηγορία:Πρωθυπουργοί της Σερβίας
Κατηγορία:Σέρβοι γερουσιαστές
Κατηγορία:Υπουργοί εξωτερικών της Σερβίας